Lausunto kuntarakennelakiluonnoksesta

KH 18.02.2013 § 65
	Valtiovarainministeriö pyytää kuntien lausuntoa kuntarakennelakiluonnoksesta yleisesti viimeistään 7.3.2013 mennessä. Erityisesti lausuntoa pyydetään seuraavista kysymyksistä: 

-	selvitysvelvollisuudesta, selvitysperusteista (ml. poikkeusperusteista) ja selvitysvelvollisuuden sisällöstä;	
-	esityksen sisältämistä määräajoista ja menettelyistä;	
-	valtioneuvoston toimivallasta päättää kuntajaon muuttamisesta; 	
-	yhdistysmisavustuksien ehdoista ja määrästä:	
-	sosiaali- ja terveydenhuollon tehtävien turvaamisesta sosiaali- ja terveydenhuollon palvelurakennetta koskevien linjausten mukaisesti.	

	Kuntarakennelakiluonnos on valmisteltu pääministeri Jyrki Kataisen hallituksen linjausten pohjalta. Esityksessä ehdotetaan muutettavaksi nykyistä kuntajakolakia, ja samalla lain nimike muutettaisiin sen sisältöä paremmin kuvaavaksi kuntarakennelaiksi. Lakiin lisättäisiin säännökset kuntien selvitysvelvollisuudesta, selvitysperusteista ja niistä poikkeamisesta sekä muutettaisiin kuntien yhdistymisen taloudellista tukea koskevia säännöksiä. 

	Viite: Lausuntopyyntö VM162:00/2011, 22.11.2012 ja 	lausuntopyynnön liitteet 1. Kuntarakennelaki - lakiluonnos perusteluineen, 2. Kuntauudistuksen eteneminen -kaavio, 3. Muistio muista kuntauudistuksen hankkeista ja 4. Muistio sosiaali- ja terveydenhuollon palvelurakenteen linjauksista löytyvät VM:n kotisivuilta ja Keuruun kaupungin kotisivuilta / Kuntauudistus. 

Päätösehdotus	Kaupunginjohtaja: 

Kaupunhallitus ehdottaa valtuustolle, että valtuusto päättää antaa kuntarakennelakiluonnoksesta liitteen mukaisen lausunnon. 

Päätös	Hyväksyttiin. 

VALT § 33	Käsittely kokouksessa: 
Valtuusto kävi vilkkaan ja pitkän keskustelun kaupunginhallituksen yksimielisesti laatiman esityksen pohjalta. Lopulta valtuusto hyväksyi yksimielisesti Juho Vaissin kompromissiesityksen, jolla täydennettiin Valtiovallan toimivalta -otsikon alla oleva lause kuulumaan "Kuntien valtuustojen pitää saada päättää kuntaliitoksista sekä kuntajakoselvityksiin osallistumisista".  

Päätös	Valtuusto päätti antaa kuntarakenneluonnoksesta liitteen mukaisen lausunnon. 

	Otteen oikeaksi todistaa:
	6.3.2013
	Tarja Santala
	toimistonhoitaja

	

Liitteet	Liite 1	Lausunto kuntarakennelakiluonnoksesta